b'\n_START_ARTICLE_\nAres (yritys)\n_START_PARAGRAPH_\nMoottoritehdas Oy Ares Ab oli 1922 perustettu helsinkil\xc3\xa4inen moottorivalmistaja. Se aloitti toimintansa Sirpalesaaressa, jossa sen vuokra-aika p\xc3\xa4\xc3\xa4ttyi 1948. Yritys valmisti vene- ja maatalousmoottoreita  ja moottoriveneit\xc3\xa4. Yritys toimi nimell\xc3\xa4 Ares vuodesta 1928 alkaen. Yrityksen toiminta p\xc3\xa4\xc3\xa4ttyi 1951._NEWLINE_Yrityksen perustaja oli keksij\xc3\xa4, insin\xc3\xb6\xc3\xb6ri Ernst Pohjanpalo (1888\xe2\x80\x931983), joka osti Erkko & Markoffin 1904 perustaman tehtaan, joka oli toiminut v\xc3\xa4lill\xc3\xa4 nimell\xc3\xa4 Helsingin Moottoritehdas. Pohjanpalo myi Areksen 1941, jolloin h\xc3\xa4n meni Valtionrautateiden palvelukseen. Toimitusjohtaja oli vuosina 1945\xe2\x80\x931950 Gustaf Wrede._NEWLINE_Yrtyksen liikevaihto vuonna 1939 oli 5,5 miljoonaa markkaa ja henkil\xc3\xb6kuntaa oli 60.'